The Seattle Times

***The Seattle Times*** jesu novine grada Seattlea i najveće dnevne novine u saveznoj državi Washington. *Seattle Times* služi kao glavni štampani izvor vijesti nakon što je *Seattle Post-Intelligencer *prestao sa štampanjem svojih novina 2009.

## Historija 
*Seattle Times* prvobitno je bio poznat pod nazivom *Seattle Press-Times*. Godine 1891. radio je pod tim imenom i sadržavao četiri strane sa dnevnim tiražom od 3.500 primjeraka, koga su učitelj iz savezne države Maine i pravnik Alden J. Blethen kupili 1896. Novine su preimenovane u *Seattle Daily Times*, te se udvostručio tiraž u šest mjeseci. Do 1915. tiraž je već bio 70.000 primjeraka.

*Times* su jedne od posljednjih dnevnih novina većih gradova u Sjedinjenim Američki Državama kojima upravlja i koje posjeduje lokalna porodica (Blethens). The Seattle Times Company, kompanija koja posjeduje i upravlja novinama *Times*, također posjeduje tri druge novine u saveznoj državi Washington. The McClatchy Company posjeduje 49,5% glasačkih dionica za The Seattle Times Company, kojih je prije posjedovala medijska kompanija Knight Ridder.

Izvještavanje novina *Timesa* im je dodjelilo devet Pulitzerovih nagrada. U aprilu 2012. godine, istraživački novinari Michael Berens i Ken Armstrongsu osvojili Pulitzerovu nagradu za istraživačko novinarstvo za seriju koja je dokumentarisala više od 2.000 smrtnih slučajeva zbog korištenja metadona kao analgetika u medicinskim ustanovama. U aprilu 2010. godine, *Times* osoblje je osvojilo Pulitzerovu nagradu za izvještavanje udarnih vijesti pogotovo ističući "sveobuhvatno izvještanje, štampano i online, o smrtnim slučajevima četiri policijska službenika u kafiću i izvještavanje od 40-satnoj potjeri za osumljičenim." Grad je bio uznemiren tokom potjere te je *The Seattle Times* imao osoblje koje je neprekidno radilo na nadgledanju istrage i istraživanju historije ubice u sistemu krivičnog pravosuđa.

## Kontroverze 
### Naslovna kontroverza 
U februaru 2002. godine, *Times* je objavio naslov "Amerikanka zasjenila Kwan, Slucka u šoku" nakon što je Sarah Hughes osvojila zlatnu medalju na Olimpijskim igrama 2002. Mnogi azijski Amerikanci osjećali su se uvrijeđeno čak i nakon što se osoblje *Timesa* izvinilo jer je Michelle Kwan također Amerikanka.

#### Izborna kontroverza 
Dana 17. oktobra 2012. izdavači *Timesa* pokrenuli su reklamne kampanje za podršku republikanskog kandidata Robu McKenni i za referendum o legalizaciji istospolnih brakova u saveznoj državi Washington. Rukovodstvo novina je izjavilo da su reklame bile namjenjene da "demonstriraju koliko učinkovito reklamiranje u *Timesu* može biti." Reklame za podršku McKenna prestavljaju $80.000 nezavisnog troška za njegovu kampanju. Više od 100 osoblja potpisalo je pismo protesta i poslalo ga izdavaču *Timesa*, Franku Blethenu, nazivajući to što je on dozvolio "nečuvenim činom".

## Zajednički radni sporazum 
thumb|Jedna od četiri slike u brošuri "Seattle and the Orient" (1900) pod nazivom "Redakcija novina The Seattle Daily Times"
Od 1983. do 2009. *Times* i jedine druge "veće" novine u Seattleu, *Seattle Post-Intelligencer*, bili su pod "zajedničkim radnim sporazumom" ( – JOA) po kojem bi *Times* kontrolirao oglašavanje, proizvodnju, marketing i tiraž da oba lista. Hearst (koji je posjedovao *Seattle Post-Intelligencer*) je tužio tvrdeći da *klauzula više sile* ne dozvoljava *Timesu* da citira gubitke za razlog prekidanja JOA ugovora jer oni potiču od izvanrednih događaja (u ovom slučaju, to je bio štrajk koji je trajao sedam sedmica). Iako je okružni sudija presudio u Hearstovu korist, *Times* je dobio žalbu, uključujući jednoglasnu odluku vrhovnog suda savezne države Washington 30. juna 2005. Hearst je nastavio tvrditi da je *Times* izmislio gubitke 2002. godine. Oba lista su najavali kraj spora 16. aprila 2007.

Sporazum je raskinut kad je *Post-Intelligencer* prestao sa štampanjem 17. marta 2009.

## Sadržaj 
*The Times* sadrži različite odjeljke svakog dana:
* Ponedjeljak: Glavne vijesti i biznis; NW ponedjeljak; sport
* Utorak: Glavne vijesti i biznis; NW utorak; sport
* Srijeda: Glavne vijesti i biznis; NW srijeda; sport
* Četvrtak: Glavne vijesti i biznis; NW četvrtak; sport
* Petak: Glavne vijesti i biznis; NW petak; sport; NW automobili; Weekend+
* Subota: Glavne vijesti i biznis; NW subota; sport; NW kuće
* Nedjelja: Glavne vijesti; NW nedjelja; sport; biznis; nedjeljni market; NW poslovi; NW umjetnost i stil; NW putnik; Pacific NW magazin
* *Pacific NW* je "glossy" magazin koji se objavljuje svake sedmice i ubacuje se u nedjeljno izdanje *Timesa*.

## Dostava i širina stranice 
*The Seattle Times* se dostavljao poslije podne sve do 6. marta 2000. Promijenio je vrijeme dostave u jutarnji termin da ne završi kao ostale novine koje su se dostavljale poslije podne, jer su te novine prestale s radom. Ovo je postavilo *Times* kao direktnog konkurenta s jutarnjim novinama *Seattle Post-Intelligencer* s kim je Times bio JOA partner. Nakon devet godina, *P-I* su postale novine koje se objavljuju samo na internetu.

Format *Timesa* (još poznato kao cijeli format) već je decenijama bio 34&nbsp;cm i štampao se s veb-formata od 137&nbsp;cm. Sljedivši standarde industrije, širina stranice je promijenjena za 2,5&nbsp;cm na 32&nbsp;cm, sad koristeći veb-format od 127&nbsp;cm. U februaru 2009, veb-veličina ponovo je umanjena na 117&nbsp;cm što je suzilo širinu stranice na 29&nbsp;cm.

## Cijene 
Cijene *Timesa* su: 1&nbsp;$ za dnevno izdanje, 2&nbsp;$ za nedjeljno izdanje i Dan zahvalnosti u okruzima King, Pierce, Snohomish i Kitsap. Cijene mogu biti malo veće u ostalim dijelovima savezne države Washington.

## Reference 
## Vanjski linkovi 
* Službeni sajt

Kategorija:Novine osnovane 1891.
Kategorija:Novine na engleskom jeziku
Kategorija:Dnevne novine
Kategorija:Novine u Seattleu
Kategorija:Novine u Sjedinjenim Američkim Državama
Kategorija:Komercijalna distribucija